
UFO NYT JUNIOR UDKOMMER HVER ANDEN MÅNED. FØRSTE GANG I JULI 1964. TEGN ABONNEMENT STRAKS 


Vi præsenterer hermed UFO-Nyt's læsere for et nyt produkt, som vi har kaldt UFO-Nyt JUNIOR 
for med det samme at fastslå, at det ikke er resultatet af en spaltning indenfor SUFOI, 
men udelukkende er skabt som en service for vore nye medlemmer og specielt for vore mange 
unge læsere. 

På de sidste to kontaktudvalgsmøder har vi drøftet, hvilke muligheder vi har for at bringe 
vore unge en virkelig god grundlæggende form for orientering uden at være tvunget til at 
benytte UFO-NYT's spalteplads til stof der ifølge sagens natur må ligge mere på begynder¬ 
stadiet og med mere vægt på det tekniske stof end på det filosofisk - kosmologiske. 

Vi forærer alle UFO-NYT's læsere dette første prøvenummer af JUNIOR og alle omkostninger 
ved udsendelsen bæres af de personer der står bag ideen. Men skal JUNIOR blive et fast 
indslag i UFO-literaturen, må dette initiativ nu komme fra de interesserede læsere. 

Såfremt DE mener at JUNIOR dækker et behov og kan bringe Dem noget af det grundlæggende 
stof De har savnet i UFO-NYT fordi De er kommet ind i UFO-forskningen på et sent tidspunkt, 
beder vi Dem inden 1 Juni 1964 afgive Deres bestilling på JUNIOR. Der tegnes abonnement 
for et år ad gangen og prisen bliver kr. 10,00 pr år (6 numre) inclusive OMS og forsendelse o 
Beløbet bedes indbetalt på postgiro 130718 til SUFOI SJÆLLAND - BØRGE JENSEN - ELMEVEJ 2 - 
BORUP SJ. 

"JUNIOR" vil komme til at indeholde udførlige beretninger om såvel inden- som udenlandske 
observationer, tekniske artikler af enhver art, artikler om vor egen jordiske rumfart's 
fremskridt, Ufologiske artikler af blivende værdi etc. Vi vil endvidere forsøge at ved¬ 
lægge gratis sider fra den kommende UFO-Håndbog som gratis bilag, disse vil i så fald kom¬ 
me efterhånden som disse bliver trykt. Vi har allerede sikret os medarbejde af Major Frank 
Pedersen, Erling Jensen, Børge Jensen, John Petersen m.fl. Vi håber dog også at vore unge 
læsere vil betragte JUNIOR som deres blad idet de sender os stof, selvskrevne artikler 
eller ideer til artikler skrevet af vore medarbejdere om emner der specielt interesserer 
jer. Gør dette blad til jeres eget blad, send stoffet til redaktionen. 

Bladet bliver i et udstyr som dette prøvenummer, altså off-set tryk, med 8 faste sider og 
derudover stiler vi efter 4 ekstra siders tillæg. Antallet af abonnenter indgået 1 Juni vil 
afgøre om vi kan gennemføre JUNIOR, bestil derfor straks abonnement. REDAKTIONEN. 


Hvergang der afholdes foredrag eller vi kommer i diskussion med medmennesker om UFO-sagen 
er der en serie af standardspørgsmål, der atter og atter dukker op. I den serie vi indle¬ 
der her, vil vi søge at besvare de oftest forekommende spørgsmål og vi starter i dag med 
det spørgsmål der vel oftest dukker op under diskussionerne: 

||HVORFOR = LANDER = DE_FLYVENDE_TALLERKENER = IKKE = OG = OPTAGER = KONTAKT MED = 0S?^ 

Spørgsmålet kan ikke besvares med få ord, idet det i virkeligheden drejer sig om mange for¬ 
skellige forhold, der griber ind i hinanden, og det er disse forhold, der er årsag til de 
officielle myndigheders hårdnakkede tavshed om de flyvende tallerkener. Vi vil i dette og 
de følgende numre af "JUNIOR" søge at finde frem til besvarelsen af spørgsmålet i den ud¬ 
strækning, det er muligt. 

Det må være en forudsætning både for spørgsmålet og for svaret, at man erkender, at UFO'er 
eksisterer, og at man er klar over, at de i virkeligheden er rumskibe fra andre kloder, 
bemandet med mennesker som os selv, dog med den forskel, at disse mennesker er nået til en 
teknisk og etisk udvikling, der ligger langt over vor egen. Hvis spørgsmålet skal have no¬ 
gen mening, må også spørgeren gå ud fra dette som giveto 

For det første må vi gøre os klart, hvordan vort samfund vil se ud, EFTER at den officielle 
kontakt med rumfolkene er blevet oprettet, og hele Jordens befolkning ved, hvad UFO'er i 
virkeligheden er. Vi må forestille os, hvordan her vil være, når alle ved, hvem der flyver 
i UFO'erne,- hvor de kommer fra,- hvordan rumfolkene lever oppe på deres egne planeter, og 
hvordan deres samfund er indretteto Vi vil for at gøre det hele mere overskueligt, inddele 
alt dette i forskellige emnegrupper og behandle hver gruppe for sig. 

TEKNIK 

Jordens befolkning vil komme til at se rumskibe, der flyver med "fri energi" d.v.s. energi 
der ikke udvindes af et eller andet brændstof ved hjælp af en maskine, men tappes direkte 
af universets store kraftkilder. Vi ved i dag, at denne energi eksisterer. Vi ved, at der 
er magnetiske kraftlinier fra pol til pol, fra planet til planet, fra solsystem til solsy¬ 
stem, og sandsynligvis eksisterer der kraftfelter der strækker sig fra galakse til galakse. 
Vi ser virkningerne af disse naturenergier på utallige måder, nemlig som tordenvejr, nord¬ 
lys, van Allan bælterne o.s.v. Jordens befolkning vil med egne øjne komme til at erfare, 
at disse kræfter kan udnyttes på en ganske simpel måde, og man vil begynde at forstå, at 
denne energiform kan udnyttes til alle de formål, hvor vi i dag benytter olie, kul, atom¬ 
kraft etc. Man vil forstå at mens disse produkter må betales i dyre domme, kan den "frie 
energi" fås ganske gratis i ubegrænset omfang. 

Hvad vil resultatet blive for vor energiforsyning? Vil vi stadig affinde os med at betale 
dyrt for hver eneste kilowatt time, hver eneste hektoliter kul og hver eneste liter olie, 
eller vil menneskeheden KRÆVE at den nye energiform tages i brug også her på Jorden? Vil 
man forlange, at rumfolkene skal fortælle os, hvordan vi skal udnytte denne kraft, eller 









at vore egne videnskabsmænd skal finde ud af det NU? Såfremt rumfolkene skulle give os den 
nu, mon de så ikke ville forlange garantier for, at den ikke blev brugt til militære an¬ 
grebsformål, idet de ville henvise til den måde, vi og vore videnskabsmænd hidtil har "for¬ 
valtet vort pund" på? 


Men når vi har fået denne "frie energi", hvad bliver så det næste resultat? 

Vil elektricitetsværkerne, oliekompagnierne og kulkoncernerne ikke miste deres største kun- , 
dekreds, nemlig den store mængde af småforbrugere, og må det ikke nødvendigvis resultere i | 
verdenshistoriens største økonomiske sammenbrud? Men vi er slet ikke færdige med dette pun^ 
endnu. Det næste led der rammes er hele transportmiddelindustrien, idet biler, tog, fly og 
skibe har været aftagere af en væsentlig del af brændstofindustriens produkter i form af 
olie og benzin. I stedet kommer der nu fartøjer med større hastighed, større sikkerhed og 
større aktionsradius, fartøjer der kan leveres til samme pris, som en god bil, men som over« 
hovedet ikke bruger anden drivkraft end det, den selv tapper fra verdensrummet. Hver familie 
kan anskaffe sin egen "flyvende tallerken" til transport indenfor vor egen atmosfære, så 
hvem vil da tænke på at købe gammeldags biler, køre med tog eller flyve med flyvemaskiner 
til dyre priser? Det vil kort og brutalt sige, at store dele af denne industri også må lukke 
portene, hvis den da ikke i fuldt omfang kan omstilles til fabrikation af andre ting, f.eks, 
"flyvende tallerkener". 


Krig må nødvendigvis høre fortiden til. Det vil dels være en direkte følge af kontakten med,, 
mennesker, der forstår os bedre, end vi tilsyneladende selv gør det og dels en naturlig føl¬ 
ge af den udvikling, vi allerede da et godt stykke tid har været inde i. De væsentligste 
årsager til krig, vil også være udryddet eller i det mindste ved at forsvinde. Dette vil be¬ 
virke, at hele rustningsindustrien med dens flådeværfter, fly- og raketfabrikker, kanon- og 
tankindustri og hele den øvrige våbenindustri vil være overflødig. Det samme gælder for en 
lang række andre leverandører til forsvaret, såsom uniforms- og udrustningsindustrien. 


Vi når altså frem til et samfund, hvor en meget stor del af de industrier, der i dag danner 
verdenssamfundets økonomiske rygrad, og som beskæftiger millioner og atter millioner af men¬ 
nesker, ikke mere har nogen eksistensberettigelse. Hvad kan vi sætte i stedet? 

H 

For det første kan en del af bil- og flyindustrien optage produktionen af rumfartøjer, både 
til "familiebrug" og til transport- og ruteselskaber. Endvidere bliver der en produktion af 
energimaskiner eller transformere,samt elektronisk udstyr af enhver art. Men man må ikke 
tro, at alle de virksomheder, hvis produktion bliver overflødig, kan optage en produktion 
af de nævnte artikler. Der vil blive en stor overkapacitet af både arbejdskraft og industri¬ 
anlæg, og dette er et problem der må løses i tide. Det kan eventuelt gøres ved nedsættelse 
af arbejdstid over hele kloden, samt ved en omlægning af hele det økonomiske og industriel¬ 
le system. 

Dertil kommer yderligere en række sekundære problemer, idet f. eks. vejanlæg, havneanlæg 
og lignende, ligeledes bliver overflødige, da al trafik faktisk vil komme til at foregå i 


luften, bortset fra en naturlig overgangsperiode. Lufthavnsanlæg må ligeledes anlægges på 
halt andre måder end hidtil, blandt andet bortfalder enhver form for startbaner. Alle disse 
ændringer fører atter andre ændringer med sig. Mange love må ændres, færdselsloven f. eks. 

De tekniske uddannelser må delvis lægges om, navnlig med hensyn til de forskere, der i dag 
arbejder med destruktive opgaver, og det gør blandt andet alle der arbejder på nye våbenty¬ 
per. I den forbindelse kan nævnes at en stor del af vore tekniske "goder" i dag, er en føl¬ 
ge af militær forskning gennem de sidste 50 år. Ligeledes findes der et stort antal forbene¬ 
de forskere, der hænger sig i deres bøger og nægter at anerkende alt det nye, der sker om¬ 
kring dem. De vil næppe forstå ret meget af det der foregår, og deres verden vil sandsynlig¬ 
vis falde sammen omkring dem, når det går op for dem, at det de hidtil har benægtet eksi¬ 
stensen af, og det de har erklæret for værende i strid med de kendte naturlove, dog viste 
sig at være rigtigt - der var blot for meget de ikke forstod. 

Hvordan skal vor civilisation kunne overleve et chock af denne art? Hvordan skal den kunne 
klare et økonomisk kaos og løse problemerne med millioner af arbejdsløse og kæmpemæssige in¬ 
dustrianlæg, der pludselig ikke har noget at producere mere? Hertil vil der komme utallige 
andre problemer, og hvordan vil man klare dem? 

Skal problemerne løses, og det skal de, såfremt udgangspunktet for spørgsmålet er korrekt, 
så vil det kræve årelange forberedelser udført af nationaløkonomer i hele verden, industri¬ 
specialister, videnskabsmænd, militærpersoner, politikere og statsmænd. Det vil kræve et 
internationalt samarbejde, som verden aldrig før har set mage til. 

Hvordan kan det løses, og kan vi ganske almindelige mennesker konstatere, om man er ved at 
løse problemer af denne art? Ja,- lad os se lidt på de tænkelige muligheder, og hvordan dis¬ 
se vil vise sig i resultater, som vi andre er i stand til at se, når vi vel at mærke er op¬ 
mærksomme på dem. 

fortsættes..... 

Leif Eokhoff Pedersen 


HUSKI SUPOI har to biblioteker, der altid står til Deres disposition. Literaturoversigter 
og lånebetingelser tilsendes meget gerne på opfordring. 

BIBLIOTEK ET SUPOI RANDENS t P.C. ANDERSEN - VIOLVEJ 5 - RANDERS og 

BIBLIOTEKET SUFOI KASTRUPi FLEMING JENSEN - KASTRUPLUNDSGADR 7Q, st.tv. - KASTRUP 


SUF OI’s RAPPORTCENTRAL 1 ER LING JENSEN - INGSTRUP ALLE SS - Kastrup telefon (01) 51 11 41 
er interesseret i ALLE observationer så HURTIGT som muligt. Detektorvarslinger er 
ligeledes af største interesse for kortlægningen af UFO-aktiviteten her i Danmark. 
røR VIL SENERE BLIVE B RAGT EN UDFØRLIG BYGGEVEJLEDNING FOR EN DETEKTOR HER I JUNTOR, 











månedens observation 

adamski tallerken over København 

Den 25 januar i år befandt herr og fru M. sig i Jægersborg rundkørsels vestlige hjørne, 
ved Smakkegårdsvej. Klokken var 25,55, og vejret den pågældende aften var meget klart. Der 
var næsten ingen vind, og temperaturen var et par grader under frysepunktet. Altså en ideel 

observationsaften. 

V 

Pludselig får herr M. øje på et stærktlysende objekt ca. 20° over horisonten i NØ. Det fløj 
»d meget stor hastighed ( 6-0 buegrader pr. sek. ) mod zenith. Da objektet nåede et punkt 
omkring 60° over horisonten, begyndte det at bremse kraftigt op, samtidig med at det, som 
observatøren beskrev det, "slingrede som en hårdt bremsende bil på en isglat vej", eller 
"stærkt duvende som en ballon i stærk blæst". Dets bevægelse standsede helt, og det stod 
stille på et punkt midt imellem zenith og Stella polaris, altså næsten i zenith lige over 
observatørens hovede. Her stod det stille i næsten 15 minutter, medens lyset forblev lige 
stærkt. Lyset var konstant. 

Observatøren beretter videre, at et meget stort, gråligt objekt med skarpe konturer blev 
synligt over det første objekt. Det store objekt var cirkelrundt og sås i 1 a 2 minutter. 
Dernæst forsvandt begge objekter næsten lodret i en hurtig og kraftig stigning. På intet v 

tidspunkt hørtes nogen lyd fra objekterne. 

Observatøren lavede, bistået af sin kone, en skitse af det observerede, og den viste noget 
interessant, nemlig at det uden tvivl har drejet sig om bare eet objekt, nærmere betegnet 
et rekognosceringsfartøj af ADAMSKI typen. Det stærkt lysende objekt er omgivet af en sort 
ring, der igen er omgivet af et bredt, lysegråt felt, der strækker sig helt ud til kanten 
af objektet. Det lysegrå felt er tre steder "gennemskåret" af mørke skyggebilleder. Med 
andre ord, det stærkt lysende objekt har været gulvlinsen og skyggeaftegningerne passer 
med landingskuglerne. Ydermere forklarer observatøren, at objektet kippede, idet det fløj 
bort, hvorved man kunne se, at kanten af objektet var svagt lysende. Dette stemmer overens^ 
med fotografier, man tidligere har taget af rumfartøjer af samme type. 

Objektet var enkronestort i udstrakt arm, hvilket vil sige at det har været nede i lav 
højde. * 


HASTIG UDVIKLINGS Den raket, der sendte den første amerikanske satellit Explorer I i krede 
løb, havde et affyringstryk på 56.000 Ibs. Den sidste nye Saturn raket havde et affyrings¬ 
tryk på 1.504.000 Ibs i Explorer I vejede 51 16s, medens Saturn havde en nyttelast på 25.3C 
Ibs. Denne udvikling har taget nøjagtig 5 år.... 


UFO-hovedkvarteret i Japan meddeler, at deres mange grupper nu har et samlet medlemstal 
på omkring 5000. De har dannet et internationalt net af ungdomsgrupper, der skal hjælpe 
den yngre generation til ikke at tage hensyn til den forældede, egensindige og usande 
holdning, som de voksne har fået under påvirkning af verdensoffentligheden. De sigers 
"Ungdommen har ret til at få sandheden at vide". 

(Man kan få en gratis brochure tilsendt, ved at skrive til CBA, Naka P.O. Box 12, 

Yokohama, Japan.) 

kilde: LLP 


DER ER NOGET I LUFTEN, JEG VED IKKE HVAD. 

Amerikanerne ved dog, at der pr. 51 december 1965 befandt sig ialt 411 jordiske objekter 
i kredsløb om Jorden og i solsystemet, nemlig 94 satellitter, 49 raketter samt 268 stum¬ 
per af forskellig størrelse ( de amerikanske kobbernåle ikke medregnet ). Hvormange ob¬ 
jekter af ikke-jordisk oprindelse der var, ved vi desværre ikke. 


Så hellere en kamel gennem et nåleøje. 

Det der sker, når man affyrer en måneraket, er at man "parkerer" rumskibet i et nogenlun¬ 
de cirkulært kredsløb over sydatlanten. Højden er ca. 184.000 mtr. medens farten er på 
24.400 km/tim. Når man nærmer sig Sydafrikas kyst affyres den sidste af Agena-rakettems, 
hvilket bringer rumskibet op på en hastighed af ca. 59.200 km./tim. Det, der kræves, er at 
rumskibet passerer gennem et imaginært hul i luften over Sydafrikas kyst i førnævnte højde. 
Hullets diameter er 16.000 meter. Hastigheden, hvormed rumskibet skal passere igennem det¬ 
te hul, må variere med højst 25 km./tim. eller 0,6 promille, i modsat fald kan rumskibets 
indbyggede lille raketmotor IKKE korrigere kursen undervejs tilstrækkeligt til at rumski¬ 
bet kan ramme månen. 


VIDSTE DU DET ??? 

Over hele kloden findes der lyttestationer og radioteleskoper, hvori man lytter efter in¬ 
telligente signaler fra rummet. De er indstillet til aflytning ikke blot i vort eget sol¬ 
system, men også på andre solsystemer. Officielt regner astronomerne dog ikke med at få 
signaler fra planeter i vort eget solsystem - da der jo ikke er liv. (Hvad mon de vil gøre 
såfremt de pludseligt fik "noget ind" fra Venus eller Mars?) 

Når brændstoffet flydende brint og iltningsmidlet flydende ilt blandes og antændes i en 
raket, må blandingen ikke blot være nøjagtig afpasset for at få et rigtigt resultat, men 
blandingen må ske nøjagtig samtidig, d.v.s. inden for l/lOOO sekund for at undgå, at der 
udvikles knaldgas og raketten eksploderer. 

















UFO LOGI SK LEKSIKON 



AD AMSKI 
TALLERKEN 


TELEMETER 

SKIVE 


TELEMETERSKIVE FOTOGRAFE¬ 
RET OVER MALLORCA. 


Telemeterskiver er ubeman- 
dedej fjernstyrede måle- 
og observationsinstrumen¬ 
ter, der udsendes fra de 
store moderskibe samt la- 
boratoriefartøjer 0 De er 
meget ustabile og nedbry¬ 
des pr. fjernstyring i til¬ 
fælde af havari etc. 


ADAMSKI TALLERKENEN er d t 
kendteste UFO-type, det £ 
en venusiansk - marsiansl 
model, kendt fra fotos og 
Adamski's beretninger. 


Objekt 

















